गौरतलब हो कि मई, 2018 में दिल्ली पुलिस की स्पेशल सेल ने पश्चिम बंगाल के मालदा और भारत-बांग्लादेश बॉर्डर के रास्ते देश में नकली नोटों का कारोबार करने वाले एक मॉड्यूल का भंडाफोड़ किया था. पुलिस ने इस मॉड्यूल के एक गुर्गे को दिल्ली के सीलमपुर मेट्रो स्टेशन के पास से आठ लाख रुपए के जाली नोटों के साथ गिरफ्तार किया था. चौंकाने वाली बात ये है कि पकड़ में आए शख्स कामिल के पास से जो जाली नोट मिले हैं वो सभी दो हजार के नोट थे. पुलिस ने कामिल के पास से एक फोन भी बरामद किया था. उस मोबाइल में झारखंड के साहेबगंज से लेकर पश्चिम बंगाल के कई सफेदपोशों का नाम भी मिला था, जो जाली नोटों के कारोबार में लिप्त थे.